**1. Slučaj – 23.10.2019.**

Protiv optuženika N.C. podignut je dana 11.07.2003. optužni prijedlog da je:   
"dana 7. prosinca 2001.g oko 20,00 sati u Zagrebu, u krugu dječjeg vrtića dao na uživanje Anti J. točno neutvrđenu količinu opojne droge marihuana od koje je ovaj pripravio jednu ručno smotanu cigaretu tzv. "joint" ukupne težine cca 0,5 g, a koja marihuana sadrži više od 0,3 % djelatne tvari tetrahidrakanabinola, pri čemu se tetrahidrakanabinol nalazi na popisu opojnih droga, psihotropnih tvari i biljaka iz kojih se može dobiti opojna droga te tvari koje se mogu uporabiti za izradu opojnih droga u Tablici i popisu psihotropnih tvari NN 27/2002.

pitanja:

1. O kojem bi se kaznenom djelu radilo iz KZ/97, a o kojem iz KZ/11 te koji je zakon za okrivljenika blaži?

2. Zašto se u činjeničnom tekstu optužnog prijedloga tužiteljstvo poziva na tablicu i popis psihotropnih tvari i da li bi optužni akt bio pravno valjan i bez navedenog propisa?

3. Je li postupanje Ante J. kažnjivo?